cyanic-selkie/wikianc huggingface dataset:
क्रमचय
क्रमपरिवर्तन का यादृच्छिक उत्पादन
यादृच्छिक क्रमपरिवर्तन उत्पन्न करने का मूलभूत विचार यादृच्छिक रूप से एक n ! अनुक्रम जो पूर्णांक d 1,d 2,...,d n का हो, का संतोषजनक0 ≤ di < i उत्पादन करना है (चूंकि d 1 हमेशा शून्य होता है इसे छोड़ा जा सकता है) और द्विभाजित सादृश्यता के माध्यम से इसे एक क्रमपरिवर्तन में परिवर्तित करना है। परवर्ती सादृश्य के लिए (परवर्ती) अनुक्रम की लेह्मर कोड के रूप में व्याख्या की जा सकती है और इससे प्राप्त होती है उत्पादन की विधि जो रोनाल्ड ए. फ़िशर और फ़्रैंक येट्स द्वारा पहली बार 1938 में प्रकाशित हुई थी। उस समय कंप्यूटर कार्यान्वयन कोई मुद्दा नहीं था, इस विधि से लेह्मर कोड से क्रमपरिवर्तन में दक्षता से परिवर्तन करने में ऊपर रेखाचित्रित कठिनाई आती है। भिन्न द्विभाजित सादृश्यता का उपयोग करके इसका हल निकाला जा सकता है: क्रम के शेष i तत्वों में से d i के प्रयोग के बाद तत्व का चयन करके (i के ह्रासमान मूल्य के लिए), बजाए इसके कि तत्व को हटाया जाए और तत्वों को एक स्थान आगे करके अनुक्रम को सुसम्बद्ध बनाने से तत्व को अंतिम शेष तत्व प्रतिस्थापित कर देता है। इस प्रकार चयन के लिए शेष तत्व समय में प्रत्येक बिंदु पर एक क्रमागत रेंज बनाते हैं, भले ही वे उसी क्रम में नहीं होते जैसे कि वे मूल अनुक्रम में थे। पूर्णांक के अनुक्रम से क्रमपरिवर्तन का प्रतिचित्रण कुछ हद तक जटिल है, पर तत्काल प्रवेशण द्वारा इसे प्रत्येक क्रमपरिवर्तन ठीक एक तरह से उत्पन्न करते देखा जा सकता है। जब चयनित तत्व अंतिम शेष तत्व हो, प्रतिस्थापन संक्रिया को छोड़ा जा सकता है। यह इतने प्रायः नहीं होते कि अवस्था का परीक्षण न्यायसंगत हो, पर चयन के अभ्यर्थियों में अंतिम तत्व अवश्य शामिल किया जाना चाहिए ताकि इस बात की गारंटी हो कि सभी क्रमपरिवर्तन उत्पन्न किए जा सकते हैं।
a [0], a [1], ..., a [n − 1] के यादृच्छिक क्रमपरिवर्तन के उत्पादन के लिए परिणामी कलन गणित को निम्न छद्मसंकेत में वर्णित किया जा सकता है:
सभी क्रमपरिवर्तनों का सुव्यवस्थित उत्पादन
दिए गए अनुक्रम के सभी क्रमपरिवर्तनों के सुव्यवस्थित उत्पादन के कई तरीके हैं; नुथ ने द आर्ट ऑफ़ कम्प्यूटर प्रोग्रामिंग के आगामी संस्करण में इस चर्चा के लिए पर्याप्त अनुभाग समर्पित किए हैं. एक शास्त्रीय कलन गणित, जो सरल और लचीला दोनों है, वह कोषगत क्रम में नए क्रमपरिवर्तन को ढूँढने पर आधारित है, अगर इसका अस्तित्व है। यह मूल्यों के दोहराव को संभाल सकता है, जिसके लिए यह हर बार पृथक मल्टीसेट क्रमपरिवर्तन उत्पन्न करता है। साधारण क्रमपरिवर्तन के लिए भी कोषगत क्रम में (संभवतः भाज्य संख्या प्रणाली का प्रयोग करते हुए) लेह्मर कोड में मूल्यों के उत्पादन की तुलना में यह अधिक सक्षम है। इसे उपयोग करने के लिए, वर्धमान (क्षीण) क्रम में अनुक्रम की छंटाई शुरू करते हैं (जिससे इसका कोषगत न्यूनतम क्रमपरिवर्तन प्राप्त होता है) और फिर अगले क्रमपरिवर्तन के मिलने तक दोहराते रहते हैं। यह विधि 14 वीं सदी के भारत में पंडित नारायण से शुरू हुई और तब से निरन्तर विकसित होती आ रही है.
निम्नलिखित कलन गणित एक दिए गए क्रमपरिवर्तन के बाद कोषगत रूप से अगला क्रमपरिवर्तन उत्पन्न करता है। इससे दिए गए क्रमपरिवर्तन का स्थान बदल जाता है।
चरण 1 के बाद, हमें पता है कि k स्थिति के बाद सभी तत्व सख्ती से क्षीण ह्रासमान अनुक्रम बनाते हैं, इसलिए इन तत्वों का कोई क्रमपरिवर्तन कोषगत क्रम में अग्रिम नही होगा; अग्रिम होने के लिए a [k ] में वृद्धि ज़रूरी है। चरण 2 छोटा मूल्य a [l ] ढूँढता है a [k ] को बदलने के लिए और चरण 3 में इन्हें बदलने से k के बाद अनुक्रम क्षीण ह्रासमान क्रम में प्राप्त होता है। इस अनुक्रम को चरण 4 में पलटने से इसका कोषगत न्यूनतम क्रमपरिवर्तन उत्पन्न होता है और पूरे अनुक्रम की प्रारंभिक अवस्था के लिए कोषगत उत्तराधिकारी.
कैलकुलेटर के कार्य
कई वैज्ञानिक कैलकुलेटरों में n के k -क्रमपरिवर्तन की संख्या की गणना के लिए अंतर्निहित कार्य-प्रणाली होती है। क्रमपरिवर्तन का कार्य अक्सर मेनू के कई स्तरों के माध्यम से उपलब्ध होता है; कार्य का उपयोग कैसे किया जाए यह आमतौर पर कैलकुलेटरों के सहायक दस्तावेज़ों में दिया जाता है।
स्प्रेडशीट के कार्य
अधिकतर स्प्रेडशीट सॉफ्टवेयर में n के k -क्रमपरिवर्तन की गणना का कार्य अंतर्निहित रहता है। एप्पलज़ नंबर्ज़ '08 सॉफ्टवेयर में यह कार्य नहीं था किन्तु एप्पलज़ नंबर्ज़ '09 सॉफ्टवेयर पैकेज में इसे सुधारा गया।
अनुप्रयोग
क्रमपरिवर्तन का प्रयोग त्रुटि का पता लगाने और कलन गणित के सुधार में इंटरलीवर घटक में किया जाता है जैसे टर्बो कोड, उदाहरण के लिए 3GPP लांग टर्म इवॉल्यूशन मोबाइल दूरसंचार मानक इन विचारों का उपयोग करता है (3GPP तकनीकी विनिर्देशन देखें 36.212 ). ऐसे अनुप्रयोग वांछनीय गुणों वाले क्रमपरिवर्तन के त्वरित उत्पादन का सवाल उठाते हैं। एक तरीका बहुपदीय क्रमपरिवर्तन पर आधारित है।
2004 ग्रांड प्रिक्स डे टेनिस डे ल्योन
पुरुष एकल
रॉबिन सोडरलिंग ने ज़ेवियर मलीस को 6–2, 3–6, 6–4 से हराया।
पुरुष युगल
जोनाथन एलरिच / एंडी रैम ने  योनास ब्योर्कमैन /  रादेक स्तेपानेक को 7–6(2), 6–2 से हराया।
मुखम्मस
मुखम्मस (अंग्रेजी: Mukhammas) (उर्दू:مخمس) उर्दू कविता का एक प्रारूप है। इसकी उत्पत्ति फ़ारसी भाषा से हुई है ऐसा माना जाता है। इसमें प्रत्येक बन्द या चरण 5-5 पंक्ति का होता है पहले चरण की सभी पंक्तियों में एक-सी लयबद्धता होती है। जबकि बाद के सभी बन्द अपनी अन्तिम पंक्ति में शुरुआती बन्द की आखिरी बन्दिश लय में आबद्ध होते रहते हैं।
उदाहरण
जज्वये-शहीद (बिस्मिल की तड़प )
हम भी आराम उठा सकते थे घर पर रह कर, हमको भी पाला था माँ-बाप ने दुःख सह-सह कर, वक्ते-रुख्सत उन्हें इतना भी न आये कह कर, गोद में अश्क जो टपकें कभी रुख से बह कर, तिफ्ल उनको ही समझ लेना जी बहलाने को!
अपनी किस्मत में अजल ही से सितम रक्खा था, रंज रक्खा था मेहन रक्खी थी गम रक्खा था, किसको परवाह थी और किसमें ये दम रक्खा था, हमने जब वादी-ए-ग़ुरबत में क़दम रक्खा था, दूर तक याद-ए-वतन आई थी समझाने को!
अपना कुछ गम नहीं लेकिन ए ख़याल आता है, मादरे-हिन्द पे कब तक ये जवाल आता है, कौमी-आज़ादी का कब हिन्द पे साल आता है, कौम अपनी पे तो रह-रह के मलाल आता है, मुन्तजिर रहते हैं हम खाक में मिल जाने को!
नौजवानों! जो तबीयत में तुम्हारी खटके, याद कर लेना कभी हमको भी भूले भटके, आपके अज्वे-वदन होवें जुदा कट-कट के, और सद-चाक हो माता का कलेजा फटके, पर न माथे पे शिकन आये कसम खाने को!
एक परवाने का बहता है लहू नस-नस में, अब तो खा बैठे हैं चित्तौड़ के गढ़ की कसमें, सरफ़रोशी की अदा होती हैं यूँ ही रस्में, भाई खंजर से गले मिलते हैं सब आपस में, बहने तैयार चिताओं से लिपट जाने को!
सर फ़िदा करते हैं कुरबान जिगर करते हैं, पास जो कुछ है वो माता की नजर करते हैं, खाना वीरान कहाँ देखिये घर करते हैं! खुश रहो अहले-वतन! हम तो सफ़र करते हैं, जा के आबाद करेंगे किसी वीराने को!
नौजवानो ! यही मौका है उठो खुल खेलो, खिदमते-कौम में जो आये वला सब झेलो, देश के वास्ते सब अपनी जबानी दे दो, फिर मिलेंगी न ये माता की दुआएँ ले लो, देखें कौन आता है ये फ़र्ज़ बजा लाने को?
पाद टिप्पणी
भारतीय क्रान्तिकारी राम प्रसाद 'बिस्मिल' का यह उपरोक्त उर्दू मुखम्मस भारतीय स्वतन्त्रता संग्राम के दौरान सर्वाधिक लोकप्रिय हुआ था। यह रचना इतनी भावपूर्ण है कि लाहौर कान्स्पिरेसी केस के समय जब प्रेमदत्त नामक एक कैदी ने अदालत में गाकर सुनायी तो अदालत मे उपस्थित सभी श्रोता रो पड़े थे।
झाँसी
विवरण
यह शहर उत्तर प्रदेश एवं मध्य प्रदेश की सीमा पर स्थित है और बुन्देलखण्ड क्षेत्र के अन्तर्गत आता है। झाँसी एक प्रमुख रेल एवं सड़क केन्द्र है और झाँसी जिले का प्रशासनिक केन्द्र भी है। झाँसी शहर पत्थर निर्मित किले के चारो तरफ फैला हुआ है, यह किला शहर के मध्य स्थित बँगरा नामक पहाड़ी पर निर्मित है। उत्तर प्रदेश में 20.7 वर्ग कि॰ मी॰ के क्षेत्र में फैला झाँसी पर प्रारम्भ में चन्देल राजाओं का नियंत्रण था। उस समय इसे बलवन्त नगर के नाम से जाना जाता था। झाँसी का महत्व सत्रहवीं शताब्दी में ओरछा के राजा बीर सिंह देव के शासनकाल में बढ़ा। इस दौरान राजा बीर सिंह और उनके उत्तराधिकारियों ने झाँसी में अनेक ऐतिहासिक इमारतों का निर्माण करवाया।
बुन्देलखंड का गढ़ माने जाने वाले झाँसी का इतिहास संघर्षशील है। 1857 में झाँसी की रानी लक्ष्मीबाई ने अंग्रेजों की अधीनता स्वीकार करने के स्थान पर उनके विरूद्ध संघर्ष करना उचित समझा। वे अंग्रेजों से वीरतापूर्वक लड़ी और अन्त में वीरगति को प्राप्त हुईं। झाँसी नगर के घर-घर में रानी लक्ष्मीबाई की वीरता के किस्से सुनाए जाते हैं। हिन्दी कवियित्री सुभद्रा कुमारी चौहान ने इसे अपनी कविता, झाँसी की रानी, में वर्णित करा है: बुन्देलों हरबोलों के मुख हमने सुनी कहानी थी खूब लड़ी मर्दानी वो तो झाँसी वाली रानी थी
इतिहास
यह नगर ओरछा का प्रतापी वीर सिंह जू देव बुन्देला ने बसाया था उन्होंने 1608 ई में बलवंत नगर गाँव के पास की पहाड़ी पर एक विशाल किले का निर्माण कराया व नगर बसाया। झाँसी का नाम झाँसी कैसे पड़ा इसके बारे में कहा जाता है जब वीर सिंह जू देव बुन्देला ओरछा अपने इस नगर को देख रहे थे तो उनको झाइसी (धुँधला) दिखाई दे रही थी तब उन्होंने अपने मंत्री से कहा कि झाइसी क्यों दिख रही है तो उनके मंत्री ने कहा झाइसी नही महाराज ये आपका नया शहर है तब से इसका नाम झाइसी हो गया जो आज झाँसी के नाम से जाना जाता है।
17वीं शताब्दी बुन्देला राजा छ्त्रसाल ने सन् 1732 में मराठा साम्राज्य से मदद माँगी। मराठा मदद के लिए आगे आए। सन् 1734 में राजा छ्त्रसाल की मौत के बाद बुन्देला क्षेत्र का एक तिहाई हिस्सा मराठो को दे दिया गया। मराठो ने शहर का विकास किया और इसके लिए ओरछा से लोगो को ला कर बसाया गया।
सन् 1806 मे मराठा शक्ति कमजोर पडने के बाद ब्रितानी राज और मराठा के बीच् समझौता हुआ जिसमे मराठो ने ब्रितानी साम्राज्य का प्रभुत्व स्वीकार कर लिया। सन् 1817 में मराठो ने पूने में बुन्देल्खन्ड क्षेत्र के सारे अधिकार ब्रितानी ईस्ट इण्डिया कम्पनी को दे दिये। सन् 1853 में झाँसी के राजा गंगाधर राव की मृत्यु हो गई। तत्कालीन गवर्नल जनरल ने झाँसी को पूरी तरह से अपने अधिकार में ले लिया। राजा गंगाधर राव की विधवा रानी लक्ष्मीबाई ने इसका विरोध किया और कहा कि राजा गंगाधर राव के दत्तक पुत्र को राज्य का उत्त्तराधिकारी माना जाए, परन्तु ब्रितानी राज ने मानने से इन्कार कर दिया। इन्ही परिस्थितियों के चलते झाँसी में सन् 1857 का संग्राम हुआ। जो कि भारतीय स्वतन्त्र्ता संग्राम के लिये नीव का पत्थर साबित हुआ। जून 1857 में 12वीं पैदल सेना के सैनिको ने झाँसी के किले पर कब्जा कर लिया और किले में मौजूद ब्रितानी अफसरो को मार दिया गया। ब्रितानी राज से लडाई के दोरान रानी लक्ष्मीबाई ने स्वयं सेना का सन्चालन किया। नवम्बर 1858 में झाँसी को फिर से ब्रितानी राज में मिला लिया गया और झाँसी के अधिकार ग्वालियर के राजा को दे दिये गये। सन् 1886 में झाँसी को यूनाइटिड प्रोविन्स में जोडा गया जो स्वतन्त्रता प्राप्ति के बाद 1956 में उत्तर प्रदेश बना।
रानी झाँसी राज्याभिषेक
४ जून १८५७ को भारतीय सैनिकों ने अंग्रेजों के खिलाडी युद्ध किया। ९ जून को रानी लक्ष्मीबाई को झांसी सौंपी। १० जून १८५७ को दत्तक पुत्र दामोदरराव नेवालकर के नाम पर महारानी लक्ष्मीबाई का राज्याभिषेक हुआ और वह समुचे बुन्देलखण्ड की साम्राज्ञी बनी। राजमाता बनते ही उन्होंने प्रजा के हीत के निर्णय तथा आदेश पारीत किये। बुन्देलखण्ड के किसानों का लगान माफ किया था। महारानी लक्ष्मीबाई का यह स्वर्ण राजकाल पहिला चरण (२१ नवम्बर १८५३ से १० मार्च १८५४) तथा द्वितीय चरण में (४ जून १८५७ से ४ अप्रैल १८५८) तक रहा.
रानी झाँसी का मन्त्रीमण्डल
राज्याभिषेक होने के बाद अधिकारीक रूप से महारानी लक्ष्मीबाई यह झाँसी के साथ पुरे बुंदेलखंड की साम्रज्ञी हो गयी. ११ जून १८५७ को रानी ने पहला राजदरबार लगाया. और अपना मन्त्रीमण्डल तयार किया. इस मन्त्रीमण्डल में २० सदस्य थे. ९ सदस्यों को पद दिया गया तो ११ सदस्यों को मन्त्रीमण्डल में शामिल किया गया.
मुख्य पदाधिकारी :-
महारानी लक्ष्मीबाई - प्रधान शासक लक्ष्मणराव - प्रधानमंत्री जवाहर सिंह - प्रधान सेनापती रघुनाथ सिंह - सरसेनापती मोरोपंत - प्रधान (कामठाने) नाना भोपटकर - न्यायाधीश मोतीबाई - जासूस विभाग प्रधान तात्या टोपे - गुप्तचर गुलाम गौस खान - मुख्य तोपची
मन्त्रीमण्डल सदस्य :
भाऊबख्शी, मोतीबाई, रघुनाथ सिंह, खुदाबख्श, मुहम्मद जमाँ खाँ, मुन्दर, सुन्दर, काशीबाई, राव दूल्हाजू, अली बहादुर और पीर अली.
ऐसे २० सदस्यों को मिलाकर झाँसी का मंत्री मंडल तयार किया गया.
शिक्षा
झाँसी शहर बुन्देलखन्ड क्षेत्र में अध्ययन का एक प्रमुख केन्द्र है। विद्यालय एवं अध्ययन केन्द्र सरकार तथा निजी क्षेत्र द्वारा चलाये जाते है। बुंदेलखंड विश्वविद्यालय, जिसकी स्थापना सन् 1975 में की गयी थी, विज्ञान, कला एवं व्यवसायिक शिक्षा की उपाधि देता है। झाँसी शहर और आसपास के अधिकतर विद्यालय बुन्देलखण्ड विश्वविद्यालय से सम्बद्ध है। बुन्देलखण्ड अभियान्त्रिकी एवं तकनिकी संस्थान उत्तरप्रदेश सरकार द्वारा स्थापित तकनिकी संस्थान है जो उत्तर प्रदेश तकनिकी विश्वविद्यालय से सम्बद्ध है। रानी लक्ष्मीबाई चिकित्सा संस्थान चिकित्सा विज्ञान में उपाधि प्रदान करता है। झॉसी में आयुर्वेदिक अध्ययन संस्थान भी है जो कि प्राचीन भारतीय चिकित्सा विज्ञान "आयुर्वेद" की शिक्षा देता है। उच्च शिक्षा के अलावा झॉसी में अनेक प्राथमिक विद्यालय भी है। ये विद्यालय सरकार तथा निजी क्षेत्र द्वारा चलाये जाते है। विध्यालयो में शिक्षा का माध्यम हिन्दी एवं अंग्रेजी भाषा है। विद्यालय उत्तर प्रदेश् माध्यमिक शिक्षा परिषद, केन्द्रिय माध्यमिक शिक्षा परिषद से सम्बद्ध है। झॉसी का पुरुष् साक्षरता अनुपात 80% महिला साक्षरता अनुपात 51% है, तथा कुल् साक्षरता अनुपात 66% है।
झाँसी किला
झाँसी का किला उत्तर प्रदेश ही नहीं भारत के सबसे बेहतरीन किलों में एक है। ओरछा के राजा बीर सिंह देव ने यह किला 1613 ई॰ में बनवाया था। किला बंगरा नामक पहाड़ी पर बना है। किले में प्रवेश के लिए दस दरवाजे हैं। इन दरवाजों को खन्देरो, दतिया, उन्नाव, झरना, लक्ष्मी, सागर, ओरछा, सैनवर और चाँद दरवाजों के नाम से जाना जाता है। किले में रानी झाँसी गार्डन, शिव मन्दिर और गुलाम गौस खान, मोती बाई व खुदा बक्श की मजार देखी जा सकती है। यह किला प्राचीन वैभव और पराक्रम का जीता जागता दस्तावेज है।
रानी महल
रानी लक्ष्मीबाई के इस महल की दीवारों और छतों को अनेक रंगों और चित्रकारियों से सजाया गया है। वर्तमान में किले को संग्रहालय में तब्दील कर दिया गया है। यहाँ नौवीं से बारहवीं शताब्दी की प्राचीन मूर्तियों का विस्तृत संग्रह देखा जा सकता है। महल की देखरख भारतीय पुरातत्व विभाग द्वारा की जाती है।
झाँसी संग्रहालय
झाँसी किले में स्थित यह संग्रहालय इतिहास में रूचि रखने वाले पर्यटकों का मनपसन्द स्थान है। यह संग्रहालय केवल झाँसी की ऐतिहासिक धरोहर को ही नहीं अपितु सम्पूर्ण बुन्देलखण्ड की झलक प्रस्तुत करता है। यहाँ चन्देल शासकों के जीवन से संबंधित अनेक जानकारियाँ हासिल की जा सकती हैं। चन्देल काल के अनेक हथियारों, मूर्तियों, वस्त्रों और तस्वीरों को यहाँ देखा जा सकता है।
महालक्ष्मी मन्दिर
झाँसी के राजपरिवार के सदस्य पहले श्री गणेश मंदिर जाते थे जहा पर रानी मणिकर्णिका और श्रीमन्त गंगाधर राव नेवालकर की शादी हुई फिर इस महालक्ष्मी मन्दिर जाते थे। 18वीं शताब्दी में बना यह भव्य मन्दिर देवी महालक्ष्मी को समर्पित है। यह मन्दिर लक्ष्मी दरवाजे के निकट स्थित है।यह देवी आज भी झाँसी के लोगो की कुलदेवी है क्योंकि आदी अनादि काल से यह प्रथा रही है कि जो राज परिवार के कुलदेवी और कुलदैवत होते है वही उस नगरवासियों के कुलदैवत होते है तो झाँसी वालो के मुख्य अराध्य देव गणेशजी और आराध्य देवी महालक्ष्मी देवी है। झाँसी के राजपरिवार के ये कुल देवता है।
गंगाधर राव की छतरी
लक्ष्मी ताल में महाराजा गंगाधर राव की समाधि स्थित है। 1853 में उनकी मृत्यु के बाद महारानी लक्ष्मीबाई ने यहाँ उनकी याद में यह स्मारक बनवाया है।
गणेश मन्दिर
भगवान गणेश को समर्पित इस मन्दिर में महाराज गंगाधर राव और वीरांगना झांसी की रानी लक्ष्मीबाई के विवाह  का एक संस्कार सीमांत पूजन इसी मंदिर में सम्पन्न हुआ था। यह भगवान गणेश का प्राचीन मन्दिर है। जहा हर बुधवार को सैकड़ो भक्त दर्शन का लाभ लेते है। यहाँ पर प्रत्येक माह की गणेश चतुर्थी को प्रातः काल और सायं काल अभिषेक होता है। साधारणतः यहाँ सायं काल के अभिषेक में बहुत भीड़ होती है। ऐसी मान्यता है कि इस गणेश मूर्ति के इक्कीस दिन इक्कीस परिक्रमा लगाने से अप्रत्यक्ष लाभ होता है और मनोकामनाएँ पूर्ण होती है। झाँसी के नजदीकी पर्यटन स्थलों में ओरछा, बरूआ सागर, शिवपुरी, दतिया, ग्वालियर, खजुराहो, महोबा, टोड़ी फतेहपुर, आदि भी दर्शनीय स्थल हैं।
आवागमन
झाँसी से 100 किलोमीटर की दूरी पर स्थित ग्वालियर निकटतम एयरपोर्ट है। यह एयरपोर्ट दिल्ली, मुम्बई, वाराणसी, बैंगलोर आदि शहरों से नियमित फ्लाइटों के माध्यम से जुड़ा हुआ है।
झाँसी में राष्ट्रीय राजमार्ग 25 और 26 से अनेक शहरों से पहुँचा जा सकता है। उत्तर प्रदेश राज्य परिवहन निगम की बसें झाँसी पहुँचने के लिए अपनी सुविधा मुहैया कराती हैं।
कथानक
इसके विपरीत कथानक (चाहे वह महाकाव्य की हो अथवा खंडकाव्य, नाटक, उपन्यास या लोकगाथा की हो) का वह तत्त्व है जो उसमें वर्णित कालक्रम से श्रृंखलित घटनाओं की धुरी बनकर उन्हें संगति देता है और कथा की समस्त घटनाएँ जिसके चारों और ताने बाने की तरह बुनी जाकर बढ़ती और विकसित होती हैं। कथा या कहानी भी साधारणत: कार्यव्यापार की योजना ही होती है, परंतु किसी एक भी कथा को कथानक नहीं कहा जा सकता; कारण, कथा की विशिष्टता केवल उसके कालानुक्रमिक वर्णन को अभिभूत कर लेती है। "नायक को नायिका से प्रेम हुआ और अंत में उसने उसका वरण कर लिया।'-कथा है। "नायक ने नायिका को देखा, वह उसपर अनुरक्त हो गया। प्राप्तिमार्ग के अनेक अवरोधों को अपने शौर्य और लगन से दूर करके, अंत में, उसने नायिका से विवाह कर लिया।'-कथानक है। अर्थात्‌ कथा किसी भी कथात्मक साहित्यिक कृति का ढाँचा मात्र होती है जबकि कथानक में तत्प्रस्तुत प्रकरणवस्तु (थीम) के अनुरूप कथा का स्वरूप स्पष्ट, संगत एवं बुद्धिग्राह्य बनकर उभरता है।
उपर्युक्त विवेचन से इस महत्वपूर्ण तथ्य का उद्घाटन होता है कि कथा को सुनते या पढ़ते समय श्रोता अथवा पाठक के मन में आगे आनेवाली घटनाओं को जानने की जिज्ञासा रहती है अर्थात्‌ वह बार-बार यही पूछता या सोचता है कि फिर क्या हुआ, जबकि कथानक में वह ये प्रश्न भी उठाता है कि "ऐसा क्यों हुआ?' "यह कैसे हुआ?' आदि। अर्थात्‌ आगे घटनेवाली घटनाओं को जानने की जिज्ञासा के साथ-साथ श्रोता अथवा पाठक घटनाओं के बीच कार्य-कारण-संबंध के प्रति भी सचेत रहता है। कथा गुहामानव की जिज्ञासा को शांत कर सकती है किंतु बुद्धिप्रवण व्यक्ति की तृप्ति कथानक के माध्यम से ही संभव है। अत: कहा जा सकता है, कथानक में समय की गति घटनावली को खोलती चलती है और इसके साथ ही उसका घटना संयोजन-विश्व के युक्तियुक्त संघटन के अनुरूप-तर्कसम्मत कार्य-कारण-अंत:संबंधों पर आधारित रहता है। इसीलिए उसमें आरंभ, मध्य और अंत, तीनों ही सुनिश्चित रहता है। "आदम हव्वा' के आदि कथानक में इन तीनों सोपानों को स्पष्ट देखा जा सकता है; यथा, निषेध (प्राहिबिशन), उल्लंघन (ट्रांसग्रेशन) तथा दंड (पनिशमेंट)।
कथानक कला का साधन है, अत: भावोत्तेजना लाने के लिए उसमें जीवन की प्रत्ययजनक यर्थातता के साथ आकस्मिकता का तत्त्व भी आवश्यक है। इसीलिए कथानक की घटनाएँ यथार्थ घटनाओं की यथावत्‌ अनुकृति मात्र न होकर, कला के स्वनिर्मित विधान के अनुसार संयोजित रहती हैं। कथानक देव दानव, अतिप्राकृत और अप्राकृत घटनाओं से भी निर्मित होते हैं किंतु उनका उक्त निर्माण परंपरा द्वारा स्वीकृत विधान तथा अभिप्रायों के अनुसार ही होता है। अत: अविश्वसनीय होते हुए भी वे विश्वसनीय होते हैं। कथानक की गतिशील घटनाएँ सीधी रेखा में नहीं चलतीं। उनमें उतार चढ़ाव आते हैं, भाग्य बदलता है, परिस्थितियाँ मनुष्य को कुछ से कुछ बना देती हैं१ अपने संगीसाथियों के साथ या बाह्य शक्तियों अर्थात्‌ अपनी परिस्थिति के विरुद्ध उसे प्राय: संघर्ष करना पड़ता है। कथानक में जीवन के इसी गतिमान संघर्षशील रूप की जीवंत अवतारणा की जाती है।
जे॰एफ॰ पॉवर्स
अमेरिका का राष्ट्रिय पुस्तक पुरस्कार विजेता
संगणक संचिका
संगणक संचिका एकत्रित जानकारी का एक वर्ग है, या जानकारी को संचित करने के लिए एक संसाधन है जो कि किसी संगणक कार्यक्रम को उपलब्ध होता है और आमतौर पर यह किसी प्रकार की टिकाऊ संगणक भंडारण पर आधारित होता है। संचिका टिकाऊ इस लिहाज़ से होती है कि यह मौजूदा कार्यक्रम के समाप्त होने के बाद भी अन्य कार्यक्रमों द्वारा इस्तेमाल के लिए मौजूद रहती है। संगणक संचिकाओं को पारंपरिक रूप से दफ़्तरों और पुस्तकालयों के फ़ाइलों में मौजूद कागज़ के दस्तावेज़ों का आधुनिक रूप माना जा सकता है, इसीलिए अंग्रेज़ी में इसका नाम फ़ाइल पड़ा है।
संचिकाओं की सामग्री
न्यूनतम स्तर पर कई आधुनिक प्रचालन प्रणालियाँ संचिकाओं को केवल एक-आयामी बाइटों की शृंखला ही मानती हैं। अधिक उच्च स्तर पर, जब संचिका की सामग्री को भी मद्देनज़र रखा जा रहा हो, तो ये द्विलवीय अंक पूर्णाक, अक्षर, छवि पिक्सेल, ध्वनि या किसी और चीज़ का प्रतिनिधित्व करते हुए माने जा सकते हैं। यह संचिका का इस्तेमाल करने वाले कार्यक्रम पर निर्भर है कि वह किस प्रकार संचिका का अर्थ निकालता है और जानकारी के आंतरिक जमाव को कैसे समझता है, ताकि प्रयोक्ता को और अधिक मायने रखने वाली शैली में इसी जानकारी को प्रस्तुत कर सके (जैसे कि लेख, छवियाँ, ध्वनियाँ या चलनीय अनुप्रयोग कार्यक्रम के तौर पर)।
किसी भी समय पर संचिका का एक आकार होगा, आमतौर पर यह बाइटों में अभिव्यक्त किया जाता है और यह दर्शाता है कि इस संचिका ने भंडार में कितनी जगह घेरी हुई है। अधिकतर आधुनिक प्रचालन प्रणालियों में यह आकार कोई भी अऋणात्मक पूर्णांक हो सकता है, लेकिन प्रणाली के अनुसार इसकी अधिकतम सीमा होगी। लेकिन संचिका की साधारण परिभाषा यह लाज़िमी नहीं ठहराती है कि उसके मौजूदा आकार का कोई वास्तविक अर्थ हो, सिवाय उस मामले में जब संचिका की सामग्री, एक दृढ संग्रह के समूह के अंदर की कुछ सामग्री हो।
यह मात्र संचिका के रचनाकार पर निर्भर है कि उसमें जानकारी का आयोजन किस प्रकार किया जाएगा। इस कारण से अनेकों कम मानक वाली संचिका ढाँचे मौजूद हैं जो सरलतम से जटिलतम तक हर प्रकार के मकसद के लिए काम आ सकते हैं। अधिकतर संगणक संचिकाओँ का इस्तेमाल संगणक कार्यक्रम करते हैं। ये कार्यक्रम अपने इस्तेमाल के लिए यथोचित संचिकाएँ बनाते, बदलते व मिटाते हैं। जो कार्यक्रम-निर्माता इन कार्यक्रमों को बनाते हैं, वही फ़ैसला करते हैं कि कौन सी फ़ाइलों की ज़रूरत है, उनका इस्तेमाल कैसे होना है और (अक्सर) उनके नाम भी वे निर्धारित करते हैं।
कुछ मामलों में संगणक कार्यक्रम संचिकाओं में हेर फ़ेर इस ढंग से करते हैं कि वे संगणक प्रयोक्ता को दिखती हैं। उदाहरण के लिए शब्द-संसाधन कार्क्रम में प्रयोक्ता दस्तावेज़ संचिकाओं में बदलाव करते हैं और प्रयोक्ता खुद ही उन्हें नाम भी देते हैं। दस्तावेज़ संचिका की सामग्री इस तरह आयोजित होती है कि शब्द-संसाधन कार्यक्रम को वह समझ में आ जाए, लेकिन प्रयोक्ता ही उसका नाम व भंडारण पता निर्धारित करता है और भंडारण की प्रमुख जानकारी (जैसे कि शब्द व लेख) भी प्रयोक्ता ही निर्धारित करता है।
कई अनुप्रयोग सभी सामग्री संचिकाओं को एक ही संचिका में घुसेड़ देते हैं और अलग अलग प्रकार की जानकारी का हिसाब रखने के लिए अंदर ही निशान लगा के रखते हैं। डूम और क्वेक जैसे खेलों की सामग्री संचिकाएँ इसका एक उदाहरण हैं।
संगणक पर, संचिकाओँ को बनाना, बदलना, बढ़ाना, छोटा करना, स्थानांतरित करना और मिटाना संभव है। अधिकतर मामलों में, संगणक कार्यक्रमों को संगणक पर चला कर यह सब किया जाता है, पर ज़रूरत हो तो संगणक का प्रयोक्ता भी संचिकाओं में बदलाव कर सकता है। उदाहरण के लिए, माइक्रोसॉफ्ट वर्ड की संचिकाएँ आमतौर पर प्रयोक्ता के निर्देशों के आधार पर माइक्रोसाफ़्ट वर्ड कार्यक्रम द्वारा बनाई जाती हैं, लेकिन प्रयोक्ता इन संचिकाओं को सीधे ही विंडोज़ एक्स्प्लोरर जैसे किसी संचिका प्रबंधक कार्यक्रम के जरिए भी हटा, मिटा या स्थानांतिरित कर सकता है।
यूनिक्स-जैसी प्रणालियों में प्रयोक्ता-क्षेत्र की प्रक्रियाएँ आमतौर पर सीधे संचिकाओं से नहीं उलझती हैं; प्रचालन प्रणाली एक पृथक्करण स्तर प्रदान करती है जिसकी वजह से प्रयोक्ता-क्षेत्र की ओर से संचिकाओं के साथ का लगभग सारा लेन-देन कठोर कड़ियों से होता है। कठोर कड़ियों के जरिए किसी संचिका का नाम दिया जा सकता है (या ये बेनाम - अतः अस्थायी - रह सकती है); विशुद्ध रूप से प्रचालन प्रणाली में संचिकाओं के नाम नहीं होते हैं। उदाहरण के लिए प्रयोक्ता-क्षेत्र के कार्यक्रम किसी संचिका को मिटा नहीं सकते हैं, वे केवल उस संचिका की कड़ी को मिटा सकते हैं (उदाहरण के लिए खोल निर्देश  या   के जरिए, या बेनाम संचिकाओं के मामले में, केवल बहिर्गमन कर के ही) और यदि अष्ठि को यह पता लगता है कि इस संचिका की अब कोई और कड़ियाँ नहीं हैं, तो वह इस संचिका को मिटा सकता है। वास्तव में केवल अष्ठि ही संचिकाओं से लेन-देन करता है, पर प्रयोक्ता-क्षेत्र के अनुरोधों का (आभासी) संचिकाओं के जरिए इस तरह होता है कि प्रयोक्ता-क्षेत्र कार्यक्रमों को यह अज्ञात ही रहता है।
क्रिया कलाप
यूँ तो कार्यक्रमों का संचिकाओं के साथ का लेन-देन प्रचालन प्रणाली और संचिका प्रणाली के हिसाब से अलग अलग होता है पर मुख्यतः यह गतिविधियाँ आम हैं:
संचिकाओं की पहचान व आयोजन
आधुनिक संगणक प्रणालियों में संचिकाओं तक पहुँचने के लिए आमतौर पर फ़ाइलनामों का इस्तेमाल किया जाता है। कुछ प्रचालन प्रणालियों में यह नाम संचिका से जुड़ा होता है। कुछ अन्य में संचिका स्वयं बेनाम होती है, पर नामित कड़ियाँ उसकी ओर इंगित करती हैं। इस मामले में प्रयोक्ता कड़ी को ही संचिका का नाम समझ सकता है, लेकिन यह वास्तव में सही नहीं होगा, खासतौर पर जब एक ही संचिका की एक से अधिक कड़ियाँ हों तब।
संचिकाएँ (या संचिकाओं की कड़ियाँ) निर्देशिकाओं में हो सकती हैं। लेकिन बेहतर यह कहना होगा कि निर्देशिका के अंदर संचिकाओं की सूची या संचिकाओं की कड़ियों की सूची हो सकती है। इस परिभाषा के अंतर्गत यह समझना बहुत ज़रूरी है कि "संचिका" शब्द में निर्देशिकाएँ भी शामिल हैं। इससे निर्देशिकाओं के सोपान संभव होते हैं, अर्थात् निर्देशिकाओं के अंदर उपनिर्देशिकाएँ। जो नाम किसी निर्देशिका के अंदर किसी संचिका को संदर्भित करता है, उसे अनोखा होना ज़रूरी है। लेकिन कुछ प्रचालन प्रणालियों में नाम के साथ प्रकार भी निर्दिष्ट होता है जिसकी वजह से एक निर्देशिका में दो अलग अलग प्रकार की संचिकाएं एक ही नाम से संभव हैं जैसे कि एक ही नाम की एक निर्देशिका व एक संचिका।
जिन पर्यावरणों में संचिकाएँ नामित होती हैं, उनमें, संचिका के नाम व पथ की जोड़ी अनोखी होनी ज़रूरी है - कोई भी दो संचिकाओं का नाम व पथ दोनो किसी और संचिका के नाम व पथ से मेल नहीं खा सकते हैं। जहाँ संचिका बेनाम हो, नामित संदर्भ एक नामस्थान के अंतर्गत रहेंगे। अधिकतर बार किसी भी नामस्थान में मौजूद नाम ठीक एक या शून्य संचिकाओं को संदर्भित करेगा। लेकिन, कोई भी संचिका किसी नामस्थान में शून्य, एक या अधिक नामों से संदर्भित की जा सकती है।
अनुप्रयोग के प्रसंग के अनुसार, किसी भी संचिका या कड़ी के लिए उपयुक्त नाम किन्हीं खास अक्षरों से बनी होगी। संगणक प्रणाली पर निर्भर करता है कि यह नाम उपयुक्त है या नहीं। प्रारंभिक संगणक किसी संचिका के नाम में सीमित अक्षर व अंकों की अनुमति देते थे, लेकिन आधुनिक संगणक लंबे नाम रखने देते हैं (कुछ तो २५५ अक्षर तक) जिनमें लगभग किसी भी क्रम में यूनिकोड अक्षर या यूनिकोड अंक हो सकते हैं, ताकि एक ही नज़र में संचिका का मकसद समझ आ जाए। कुछ संगणक प्रणालियाँ संचिका नामों में खाली स्थान की अनुमति देते हैं, कुछ नहीं। संचिका नामों की लघुदीर्घाक्षर संवेदनशीलता संचिका प्रणाली द्वारा निर्धारित होती है। यूनिक्स संचिका प्रणालियाँ आमतौर पर लघुदीर्घसंवेदी होती हैं और प्रयोक्ता-स्तरीय अनुप्रयोगों को ऐसी संचिकाएँ बनाने देती हैं जिनके अक्षरों में केवल लघु और दीर्घ का फ़र्क हो। माइक्रोसॉफ्ट विंडोज़ कई संचिका प्रणालियाँ प्रदान करता है, जिनमें लुघ-दीर्घ संवेदनशीलता की नीतियाँ अलग अलग हैं। यदि प्रयोक्ता निर्देशिका प्रविष्टिओं में संचिका नामों को बदलने के लिए डिस्क संपादक का इस्तेमाल करे तो प्रचलित एफ़एटी प्रणाली में कई संचिकाएँ हो सकती हैं जिनके नाम में केवल दीर्घ-लघु अक्षरों का ही फ़र्क हो। लेकिन, आमतौर पर प्रयोक्ता अनुप्रयोग इसकी अनुमति नहीं देते हैं।
अधिकतर संगणक, संचिकाओं को सोपान के आधार पर आयोजित करते हैं और इसके लिए फ़ोल्डर, निर्देशिका या कैटलाग का इस्तेमाल करते हैं। शब्द जो भी हो विचार एक ही है। हर फ़ोल्डर में कुछ संख्या में संचिकाएँ हो सकती हैं और उनमें अन्य फ़ोल्डर हो सकते हैं। इन अन्य फ़ोल्डरों को उपफ़ोल्डर कहते हैं। इनमें और संचिकाएँ व फ़ोल्डर हो सकते हैं, आदि-आदि, ऐसे कर के एक वृक्ष-रूपी ढाँचा निर्मित होता है जिसमें एक "गुरु फ़ोल्डर" या ("जड़ फ़ोल्डर" - प्रणाली के अनुसार नाम अलग अलग है) होता है जिसके अधीन कितने भी स्तर तक संचिकाएँ व फ़ोल्डर हो सकते हैं। फ़ोल्डरों के भी संचिकाओं की तरह नाम हो सकते हैं (सिवाय जड़ फ़ोल्डर के जिसका अक्सर कोई नाम नहीं होता है)। फ़ोल्डरों के जरिए संचिकाओं को तार्किक तरीके से आयोजित करना सरल हो जाता है।
जब भी कोई संगणक फ़ोल्डरों का इस्तेमाल करता है तो हरेक संचिका व फ़ोल्डर का केवल अपना नाम ही नहीं अपितु एक पथ भी होता है जो यह दर्शाता है कि वह संचिका या फ़ोल्डर किस फ़ोल्डर या फ़ोल्डरों में मौजूद है। इस पथ में एक विशेष चिह्न - जैसे कि  - को जरिए संचिका या फ़ोल्डर नामों के बीच में लिखा जाता है। उदाहरण के लिए इस लेख में दिए उदाहरण में,   यह दर्शाता है कि   नामक एक संचिका,   नामक फ़ोल्डर में है, ौर यह फ़ोल्डर   में है। संचिका और फ़ोल्डर के नामों के बीच में आगे झुकी लकीर है, सर्वोच्च या जड़ फ़ोल्डर का कोई नाम नहीं है, अतः नाम आगे झुकी लकीर से शूरू होता है (यदि जड़ फ़ोल्डर का नाम होता तो वह पहली झुकी लकीर के पहले आता)।
कई (लेकिन सभी नहीं) संगणक प्रणालियाँ संचिका नामों मे विस्तारों का इस्तेमाल करते हैं, इन्हें संचिका प्रकार भी कहा जाता है। विंडोज़ संगणकों में विस्तार संचिका के नाम के बाद एक बिंदु और बिंदु के आगे कुछ अक्षर का रूप लेता है, ये अक्षर संचिका के प्रकार की पहचान होते हैं।  विस्तार पाठ्य संचिका का पहचान है,   विस्तार किसी दस्तावेज़ का पहचान है, खासतौर पर माइक्रोसॉफ्ट वर्ड संचिका प्रारूप में; आदि इत्यादि। संगणक प्रणाली पर विस्तारों का इस्तेमाल होने पर भी, संगणक प्रणाली उन्हें किस हद तक पहचानता है और किस हद तक उनके अनुसार व्यवहार करता है, इसमें भी काफ़ी विविधता है, कुछ प्रणालियों में ये अनिवार्य हैं, जबकि कुछ और में इनके मौजूद होने से भी कोई फ़र्क नहीं पड़ता, ये नज़रंदाज़ कर दिए जाते हैं।
संचिकाओं की सुरक्षा
कई आधुनिक संगणक प्रणालियाँ संचिकाओं को नुकसान पहुँचने से (चाहे यह गलती से हुआ हो या जानबूझ कर किया गया हो) रोकने के तरीके प्रदान करती है। जो संगणक एक से अधिक प्रयोक्ताओं की सुविधा देते हैं वे संचिका अनुमतियाँ भी लागू करते हैं जिनसे यह नियंत्रित किया जा सकता है कि कौन संचिकाएँ व फ़ोल्डर बना, मिटा या बदल सकता है और कौन नहीं। उदाहरण के लिए किसी प्रयोक्ता को एक संचिका को बदलने की अनुमति हो सकती है पर मिटाने की नहीं, या फिर संचिकाएँ व फ़ोल्डर बनाने की अनुमति हो सकती है पर मिटाने की नहीं। अनुमतियों के जरिए यह भी निर्धारित किया जा सकता है कि केवल कुछ ही प्रयोक्ता किसी संचिका या फ़ोल्डर की सामग्री देख सकें। अनुमतियों के जरिए संचिकाओं में मौजूद सामग्री के अवैध बदलाव या विनाश से बचाव होता है और निजी जानकारी को गोपनीय रखने के लिए अवैध प्रयोक्ताओं को कुछ संचिकाएँ देखने से रोका जा सकता है।
संचिकाओं का भंडारण
उपरोक्त चर्चा में संचिका का वर्णन एक उच्च स्तरीय प्रचालन प्रणाली या प्रयोक्ता के लिए एक परिकल्पना के तौर पर हुआ है। लेकिन, किसी भी संचिका को वास्तव में काम लायक होने के लिए भौतिक रूप से उपस्थित होना आवश्यक है। अर्थात्, एक संचिका की अमूर्त अवधारणा को वास्तविक संगणक प्रणाली में वास्तविक भौतिक रूप में होना आवश्यक है, अन्यथा उसका आस्तित्व होना न होना बराबर है।
भौतिक रूप से अधिकतर संगणक संचिकाएँ किसी प्रकार के सामग्री भंडारण उपकरण में रखी जाती हैं। उदाहरण है हार्ड जिस्क, जिसके जरिए अधिकतर प्रचालन प्रणालियाँ चलती हैं। अधिकतर संचिकाएँ इन्हीं में रखी जाती हैं। २१वीं सदी के प्रारब्ध में हार्ड डिस्क सार्वाधिक उपलब्ध गैर वाष्पषील भंडारण उपकरण है। यदि संचिकाओं में केवल अस्थायी सामग्री ही हो तो उन्हें आरएएम में रखा जा सकता है।
यूनिक्स जैसी प्रचालन प्रणालियों में कई संचिकाओं का किसी भौतिक भंडारण उपकरण से सीधा वास्ता नहीं होता है:  इसका एक प्रमुख उदाहरण है, इसी तरह ,   और   के अंतरंगत मौजूद लगभग सभी संचिकाएँ भी इसी प्रकार की हैं। इनका प्रयोक्ता क्षेत्र में संचिकाओं की तरह प्रयोग किया जा सकता है। लेकिन ये आभासी संचिकाएँ हैं जो वास्तव में केवल प्रचालन प्रणाली की अष्ठि की वस्तुओं के तौर पर विद्यमान रहती हैं।
संगणक संचिकाओं को चुंबकीय पट्टयों में भंडारित किया जा सकता है। कुछ स्थितियों में संचिकाओं को अन्य माध्यमों में भी भंडारित किया जा सकता है जैसे कि लेखनीय काम्पैक्ट डिस्क, अंकीय बहुविद डिस्क, ज़िप ड्राइव, यूएसबी फ़्लैश ड्राइव आदि।
संचिकाओं की प्रति रखना
जब संगणक संचिकाओं में बहुत महत्वपूर्ण जानकारी होते है तो प्रतिलिपि प्रक्रिया के जरिए ऐसी स्थितियों को परिणामों से बचने की कोशिश की जाती है जिनमें संचिकाएँ नष्ट हो सकती हैं। संचिकाओं की प्रतिलिपि करने का मतलब बस यही है कि संचिकाओं की प्रतियाँ किसी अन्य स्थान पर बान के रखना ताकि यदि मूल संगणक को कुछ हो जाता है या वे गलती से मिट जाती हैं तो प्रति के जरिए उन्हें वापस पाया जा सके।
संचिकाओं की प्रति रखने के कई तरीके हैं। अधिकतर संगणक प्रणालियाँ सुविधात्मक कार्यक्रम प्रदान करते हैं जो कि प्रति रखने की प्रक्रिया में सुविधा प्रदान करते हैं, क्योंकि यदि बहुत सी संचिकाओं की प्रतियाँ रखनी हैं तो इसमें बहुत समय लग सकता है। संचिकाओं को अक्सर लेखनयोग्य सीडी या कार्ट्रिज टेपों जैसे हस्तांतरणीय माध्यमों में प्रतिलिपित किया जाता है। एक ही संगणक की दूसरी हार्ड डिस्क में संचिकाओं को प्रतिलिपित करने से एक डिस्क के खराब होने से तो बचाव हो जाता है पर यदि पूरे संगणक के खराब या नष्ट होने के जोखिम से बचाव करना है तो उन संचिकाओं की प्रतियाँ ऐसे माध्यम में करना ज़रूरी है जो इस संगणक से दूर ले जा के किसी सुरक्षित जगह पर भंडारित की जा सके।
दादा-बाप-बेटा प्रतिलिपि विधि स्वचालित रूप से तीन प्रतिलिपियाँ बनाती है, संचिका की सबसे पुरानी प्रति दादा संचिका होती है और बेटा मौजूदा प्रतिलिपि।
संचिका प्रणालियाँ व संचिका प्रबंधक
किस संगणक द्वारा संचिकाओं को आयोजित, नामित, भंडारित व परिवर्तित करने की प्रणाली को उसकी संचिका प्रणाली कहा जाता है। अधिकतर प्रचालन प्रणालियों में कम से कम एक संचिका प्रणाली होती है। कई प्रचालन प्रणालियों में कई संचिका प्रणालियाँ एक साथ चलाई जा सकती है। उदाहरण के लिए, नए एमएस विंडोज़ संगणकों पर एमएस-डॉस के पुराने एफ़एटी-शैली की संचिका प्रणालियाँ समर्थित हैं और साथ ही ताज़े विंडोज़ संस्करणों की प्रचलित संचिका प्रणाली एनटीएफ़एस भी चलती है। हर प्रणाली के अपने फ़ायदे नुकसान हैं। उदाहरण के लिए मानक एफ़एटी में केवल ८ अक्षर के संचिका नाम (और तीन अक्षर का विस्तार) चलते हैं (बिना खाली स्थान के), जबकि एनटीएफ़एस में लंबे संचिका नाम संभव हैं जिनमें खाली स्थान भी हो सकते हैं। आप किसी संचिका को एनटीएफ़एस में  जैसा नाम दे सकते हैं लेकिन एफ़एटी में यह नाम कुछ   जैसा ही हो सकता है (या फिर आप (वीएफ़एटी का इस्तेमाल करें जो कि एफ़एटी का एक लंबे संचिका नाम की सुविधा देने वाला विस्तार है)।
संचिका प्रबंधक कार्यक्रम सुविधादायक कार्यक्रम होते हैं जिनके जरिए संचिकाओं व फ़ोल्डरों को हिलाया, बनाया, मिटाया या पुनर्नामित किया जा सकता है, पर ये वास्तव में आपको संचिका की सामग्री को पढ़ने या सामग्री जोड़ने नहीं देते हैं। हर संगणक प्रणाली अपनी मूल संचिका प्रणाली के लिए कम से कम एक संचिका प्रबंधक प्रदान करता है। विंडोज़ में सबसे अधिक प्रयुक्त संचिका प्रबंधक कार्यक्रम विंडोज़ एक्स्प्लोरर है और मैक में यह फ़ाइंडर है। लिनक्स में नॉटिलस, कॉंक्वरर जैसे कई संचिका प्रबंधक हैं।
इतिहास
संचिका के लिए प्रयुक्त अंग्रेज़ी शब्द "फ़ाइल" का संगणक भंडारण के संदर्भ में प्रयोग १९५२ से ही छिदी पत्तियों में संचित जानकारी के लिए शुरू हो गया था। प्रारंभिक प्रयोग में लोग अंतर्निहित तंत्रांश (बजाय उसमें मौजूद सामग्री) को ही फ़ाइल कहते थे। उदाहरण के लिए आईबीएम ३५० की डिस्क ड्राइवों को "डिस्क फ़ाइल" कहा जाता था। १९६२ के संगत समय साझा प्रणाली जैसी प्रणालियों में ऐसी संचिका प्रणालियाँ थीं जो एक ही संचय उपकरण पर कई "संचिकाएँ" प्रदर्शित करती थीं और इस तरह इस शब्द का आधुनिक उपयोग शुरू हुआ। सीटीएसएस के संचिका नामों में दो हिस्से थे, एक प्रयोक्ता-पठनीय "प्रधान नाम" और दूसरा "अप्रधान नाम" जो संचिका का प्रकार बताता था। यह आचार कई प्रचालन प्रणालियों द्वारा आज भी काम में लिया जाता है, इनमें माइक्रोसॉफ्ट विंडोज़ भी शामिल है। यूँ तो आजकल प्रयुक्त "रजिस्टर संचिका" संचिकाओं की प्रारंभिक परिकल्पना दर्शाती है, किंतु यह प्रायः लुप्त हो चुकी है।
राजुपुर खादर, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
सिंधुश्री खुल्लर
सिंधुश्री खुल्लर नीति आयोग की पूर्व मुख्य कार्यकारी अध्यक्ष हैं। इससे पहले भारत के योजना आयोग में सचिव के पद पर रह चुकी खुल्लर की नियुक्ति प्रधानमंत्री नरेन्द्र मोदी द्वारा 9 जनवरी 2015 को नव-निर्मित राष्ट्रीय भारत परिवर्तन संस्था (नीति आयोग) के पहले मुख्य कार्यकारी अधिकारी (सी॰ई॰ओ॰) के रूप में की गयी। खुल्लर 1975 बैच की आइ॰ए॰एस॰ अधिकारी हैं और योजना आयोग में इनकी नियुक्ति वर्ष 2012 में हुई थी। इससे पहले नरेन्द्र मोदी ने 15 अगस्त 2014 को अपने स्वतंत्रता दिवस के भाषण में ही योजना आयोग की जगह नीति आयोग बनाने की घोषणा की थी।
ऑड्स96
Odds96 एक ऑनलाइन बेटिंग और कैसीनो प्लेटफ़ॉर्म है जो 2021 में Curaçao में स्थापित किया गया था और इसका स्वामित्व और संचालन ब्रेकआउट समूह BV द्वारा किया जाता है। यह प्लेटफ़ॉर्म भारतीय खिलाड़ियों के लिए कई प्रकार के खेल और कैसीनो गेम प्रदान करता है, जिसमें क्रिकेट, फुटबॉल, टेनिस, बास्केटबॉल, और बहुत कुछ शामिल हैं। Odds96 का एक सुंदर और उपयोगकर्ता-अनुकूल इंटरफ़ेस है। प्लेटफ़ॉर्म को Curacao ई-गेमिंग द्वारा लाइसेंस प्राप्त है, जो इसकी वैधता और विश्वसनीयता को सुनिश्चित करता है।
Odds96 Curacao गेमिंग लाइसेंस 1668/JAZ के तहत काम करते हैं और भारत से खिलाड़ियों को स्वीकार करने के लिए पूरी तरह से अनुपालन करते हैं।
भुगतान के तरीके में यूपीआई(UPI), पेटीएम(Paytm), फोनपे(PhonePe), नेट बैंकिंग(Net Banking), आईएमपीएस(IMPS), वीजा(Visa), मास्टरकार्ड(Mastercard), एस्ट्रोपे(Astropay), इकोपेज़(Ecopayz) और क्रिप्टो(Cryptocurrency) शामिल हैं।
अवलोकन
ओड्स 96 एक ऑनलाइन betting कंपनी है, जिसका नाम उद्योग में सबसे अधिक प्रतिस्पर्धी ऑड्स(odds) प्रदान करने के उद्देश्य से रखा गया है, जिसमें 96% की भुगतान दर का लक्ष्य है।
कंपनी एक वितरित टीम मॉडल का पालन करती है, जिसमें कुछ टीम के सदस्य पूर्वी यूरोप में आधारित हैं और कुछ मुंबई में।
इतिहास
ऑड्स96" की स्थापना 2017 में की गई थी। जुलाई 2020 में, कंपनी ने अपने iGaming प्लेटफ़ॉर्म का विकास शुरू किया। अप्रैल 2021 में भारतीय बाजार में प्रवेश किया। जनवरी 2023 तक, "ऑड्स96" ने अपनी मौजूदगी को ब्राज़ीली बाजार में विस्तारित किया। मई 2023 तक, प्लेटफ़ॉर्म में 3,00,000 से अधिक सक्रिय खिलाड़ी शामिल हो गए हैं।
जुलाई 2020 में, Odds96 ने आई गेमिंग (iGaming) प्लेटफार्म को बनाना और उसे विकसित शुरू कर दिया | इसके बाद इसके सक्रिय संचालन ने अप्रैल 2021 में भारतीय बाज़ार में प्रवेश किया |
जनवरी 2023 तक, Odds96 ब्राज़ील के बाज़ार में फ़ैल गया था |
मई 2023 तक, Odds96 के प्लेटफार्म पर 300,000 से अधिक सक्रिय खिलाड़ी मौजूद हैं |
रेटिंग
ओड्स 96 को ग्राहकों के समीक्षाओं के आधार पर 4.5 का रेटिंग प्राप्त है।
कोत्त लोलं, दिलावर पूर मण्डल
कोत्त लोलं, दिलावर पूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
वाकर पर्सी
अमेरिका का राष्ट्रिय पुस्तक पुरस्कार विजेता
असोपुर गाँव, दानापुर (पटना)
असोपुर दानापुर, पटना, बिहार स्थित एक गाँव है।
गंगा प्रदूषण नियंत्रण
गंगा नदी में होने वाला प्रदूषण पिछले कई सालों से भारतीय सरकार और जनता के लिए चिंता का विषय बना हुआ है। इस नदी उत्तर भारत की सभ्यता और संस्कृति की सबसे मजबूत आधार है। उत्तर भारत के लगभग सभी प्रमुख शहर और उद्योग करोड़ों लोगों की श्रद्धा की आधार गंगा और उसकी सहायक नदियों के किनारे हैं और यही उसके लिए सबसे बड़ा अभिशाप साबित हो रहे हैं।
प्रदूषण का कारण
ऋषिकेश से लेकर कोलकाता तक गंगा के किनारे परमाणु बिजलीघर से लेकर रासायनिक खाद तक के कारख़ाने लगे हैं। कानपुर का जाजमऊ इलाक़ा अपने चमड़ा उद्योग के लिए मशहूर है। यहाँ तक आते-आते गंगा का पानी इतना गंदा हो जाता है कि उसमें डुबकी लगाना तो दूर, वहाँ खड़े होकर साँस तक नहीं ली जा सकती। गंगा की इसी दशा को देख कर मशहूर वकील और मैगसेसे पुरस्कार विजेता एमसी मेहता ने १९८५ में गंगा के किनारे लगे कारख़ानों और शहरों से निकलने वाली गंदगी को रोकने के लिए सुप्रीम कोर्ट में अपील दायर की थी। फिर सरकार ने गंगा सफ़ाई का बीड़ा उठाया और गंगा एक्शन प्लान की शुरुआत हुई।
गंगा एक्शन प्लान
अप्रैल १९८५ में गंगा एक्शन प्लान की शुरुआत हुई और बीस सालों में इस पर १२०० करोड़ रुपये खर्च हुए। इस योजना की बदौलत गंगा के किनारे बसे शहरों और कारख़ानों में गंदे और जहरीले पानी को साफ़ करने के प्लांट लगाए गए। इनसे गंगा के पानी में थोड़ा सुधार ज़रूर हुआ लेकिन गंगा में गंदगी का गिरना बदस्तूर जारी रहा। अंत में यह समझा गया कि गंगा एक्शन प्लान असफल हो गया। इस प्लान की सबसे बड़ी ख़ामी शायद ये थी कि उसमें गंगा के बहाव को बढ़ाने पर कोई ध्यान नहीं दिया गया। गंगा में ग्लेशियरों और झरनों से आने वाले पानी को तो कानपुर से पहले ही नहरों में निकाल लिया जाता है। ज़मीन का पानी गंगा की धारा बनाए रखता था लेकिन नंगे पहाड़ों से कट कर आने वाली मिट्टी ने गंगा की गहराई कम करके अब इस स्रोत को भी बंद कर दिया है। बनारस के 'स्वच्छ गंगा अभियान' के संचालक प्रोफ़ेसर वीरभद्र मिश्र इस बारे में चिंतित हैं और बताते हैं कि गंगा पर कितना दबाव है। उन्होंने कहा कि गंगा दुनिया की एकमात्र नदी है जिस पर चालीस करोड़ लोगों का अस्तित्व निर्भर है। इसलिए उस पर दबाव भी ज़्यादा है। लेकिन विशेषज्ञ मानते हैं कि गंगा को बचाने के लिए सबसे पहले हिमालय के ग्लेशियरों को बचाना होगा।
ब्रह्म-द्रव ‘गंगा’ का पराभव!
भ्रष्टाचार मुक्त भारत की संकल्पना की ही तर्ज पर ब्रह्म-द्रव गंगा को प्रदूषणमुक्त करने के लिए वर्षों से अकूत संपदा एक्शन प्लान के रूप में बहायी जाती रही है लेकिन नतीजा सिफर ही रहा। गंगा ही नहीं, सभी नदियों की बदहाली है। लीलापुरुषोत्तम श्रीकृष्ण का कालिया मर्दन प्रसंग ही एकमात्र ऐसा एक्शन प्लान है जो जहरीले नद-जगत् को विष हीन अर्थात् प्रदूषण मुक्त कर सकता है। कालिया नाग प्रदूषण का प्रतीक है, जिसके असंख्य फन नाले, नालियों, सीवर लाइनें, फैक्ट्रियों की विषाक्त गंदगी आदि के प्रतीक हैं। इन फनों को कुचलने का तात्पर्य है विषाक्त स्रोतों को रोक देना। सवाल उठता है कि जब नाले नालियां जाम कर दी जायेंगी तो गंदा पानी घरों में जायेगा, हालात खराब होंगे, ऐसा नहीं है। समस्या जब पैदा होती है तब समाधान भी ढूंढा जाता है। जल शुष्क संयंत्र यानी सोख्ते बनाकर इसका निस्तारण किया जा सकता है।
स्वच्छ गंगा अभियान
स्वच्छ गंगा अभियान वाराणसी तथा समीपवर्ती स्थानों में गंगा को साफ़ करने के लिए एक सस्ता और सुरक्षित तरीका है। यह तरीका बिजली पर निर्भर नहीं है। इसमें कूड़े-करकट को गुरुत्वाकर्षण का सहारा लेकर एक बड़े कुंड में जमा कर लिया जाता है जहाँ जैविक तरीके से इसकी सफ़ाई होती है। कूड़े में से कीटनाशक, लोहा-लक्कड़ और दूसरे प्रदूषकों को हटा दिया जाता है। अमरीका में नदियों की सफ़ाई इसी तरीके से होती है।
नमामि गंगा
इस नदी की सफाई के लिए कई बार पहल की गयी लेकिन कोई भी संतोषजनक स्थिति तक नहीं पहुँच पाया। प्रधानमंत्री चुने जाने के बाद भारत के प्रधानमंत्री नरेन्द्र मोदी ने गंगा नदी में प्रदूषण पर नियंत्रण करने और इसकी सफाई का अभियान चलाया। इसके बाद उन्होंने जुलाई २०१४ में भारत के आम बजट में नमामि गंगा नामक एक परियोजना आरम्भ की। इसी परियोजना के हिस्से के रूप में भारत सरकार ने गंगा के किनारे स्थित ४८ औद्योगिक इकाइयों को बन्द करने का आदेश दिया।
फे काकड़
फे काकड़ (Fea's muntjac) या तेनासेरिम काकड़ (Tenasserim muntjac) काकड़ हिरण की एक जीववैज्ञानिक जाति है। यह बहुत कम दिखती है, और दक्षिणी बर्मा और थाईलैण्ड की तेनासेरिम पहाड़ियों में रहती है।
बोरेगाव, लक्ष्मण्चंदा मण्डल
बोरेगाव, लक्ष्मण्चंदा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
गागरोन का युद्ध
गागरोन का युद्ध 1519 में मालवा के महमूद खिलजी द्वितीय और राणा सांगा के राजपूत संघ के बीच लड़ा गया था। यह युद्ध गागरोन (वर्तमान भारतीय राज्य राजस्थान में) क्षेत्र में हुआ और इसके परिणामस्वरूप सांगा की जीत हुई, जिसमें उसने महमूद को बंदी बना लिया और महत्वपूर्ण क्षेत्र पर कब्जा कर लिया।
रमानगला, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
गागरोन का युद्ध
पृष्ठभूमि
मालवा के सुल्तान नासिर-उद-दीन खिलजी की मृत्यु के बाद, उनके पुत्रों के बीच उत्तराधिकार का संघर्ष छिड़ गया। महमूद खिलजी द्वितीय मुख्य रूप से राजपूत प्रमुख मेदिनी राय की सहायता से विजयी हुआ। मेदिनी राय का प्रभाव काफ़ी बढ़ गया, जिसके परिणामस्वरूप वहाँ के मुस्लिम रईसों की दुश्मनी हो गई, यहां तक कि नए सुल्तान ने भी गुजरात के मुजफ्फर शाह द्वितीय से सहायता के लिए अपील करना आवश्यक समझा। गुजरात सल्तनत की एक सेना को मांडू भेजा गया और उसे घेर लिया गया, जहां मेदिनी राय का बेटा अधिकार में था । बदले में मेदिनी राय ने मेवाड़ के राणा सांगा से सहायता मांगी, जो अपनी सेना को मालवा में सारंगपुर तक ले गए। हालांकि, तब तक गुजरात सल्तनत की सेना मांडू पर कब्जा कर लिया गया था, जिस
कारण सांगा को मेदिनी राय के साथ मेवाड़ लौटना पड़ा। मेवाड़ में मेदिनी राय सांगा की सेवा में कार्यरत रहा।
युद्ध
मालवा क्षेत्र में प्रवेश करने के लिए प्रतिशोध में, महमूद ने गुजरात के आसफ खान के साथ मेवाड़ियों के खिलाफ एक सेना का नेतृत्व किया और इसे गागरोन के मार्ग से ले गया। इसके जवाब में राव वीरमदेव के अधीन मेड़ता के राठौरों के सहित चित्तौड़ से एक बड़ी सेना के साथ सांगा आगे बढ़ा। मेवाड़ी घुड़सवारों ने गुजराती घुडसवारियों के मध्य में से प्रहार किया, जिससे वे बिखर के भागने लगे। बाद में उन्होंने मालवा की सेना के साथ भी ऐसा ही किया, जिसके परिणामस्वरूप उन्हें निर्णायक जीत मिली। महमूद घायल हो गया था और हरिदास केसरिया द्वारा बंदी बना लिया गया था। उसके अधिकांश अधिकारियों की मृत्यु हो गई थी और उसकी सेना को नष्ट कर दिया गया था। आसफ खान का बेटा मारा गया, हालांकि वह खुद भागने में सफल रहा।
परिणाम
सांगा ने बाद में गागरोन के साथ-साथ ही भीलसा, रायसेन, सारंगपुर, चंदेरी और रणथंभौर के क्षेत्रों पर नियंत्रण कर लिया। महमूद को 6 महीने तक चित्तौड़ में बंदी बनाकर रखा गया था, हालांकि कहा जाता है कि राणा खुद व्यक्तिगत रूप से उसके घावों के इलाज की देखभाल की। बाद में सांगा ने महमूद को "सम्मानजनक" मांडू वापसी की अनुमति दी, हालांकि उसका एक बेटा मेवाड़ में बंधक के रूप में रहा। महमूद ने बाद में सांगा को उपहार के रूप में एक गहना और मुकुट भेजा। सांगा ने अपनी जीत के बाद हरिदास केसरिया को चित्तौड़ का किला भेंट किया, जिन्होंने इसे विनम्रतापूर्वक अस्वीकार करके बदले में 12 गांवों की जागीर स्वीकार की।
तथ्य-मूल्य विभेद
तथ्य-मूल्य भेद, अंतर या द्विभाजन (Fact-value distinction) एक मौलिक ज्ञानमीमांसक भेद है जिसका वर्णन इनके बीच किया गया है:
तथ्य और मूल्य के बीच यह बाधा, जैसा कि ज्ञानमीमांसा में समझा जाता है, इसका तात्पर्य यह है कि तथ्यात्मक तर्कयुक्तियों से नैतिक दावे प्राप्त करना, या बाद वाले का उपयोग करके पूर्व का बचाव करना असंभव है।
तथ्य-मूल्य भेद का डेविड ह्यूम द्वारा वर्णित नैतिक दर्शन में 'है-चाहिए' समस्या से निकटता से संबंधित और व्युत्पन्न है।
आदमपुर गाँव, दानापुर (पटना)
आदमपुर दानापुर, पटना, बिहार स्थित एक गाँव है।
जेम्स पीस
केनेथ जेम्स पीस (अंग्रेज़ी: Kenneth James Peace), 28 सितंबर,1963 को पैस्ले (स्कॉटिश गैलिक: Pàislig) में जन्म हुआ, एक स्कॉटिश संगीतकार, संगीत कार्यक्रम पियानोवादक और दृश्य कलाकार (विजुअल आर्टिस्ट) हैं।
जीवनी
जेम्स पीस का जन्म स्कॉटलैंड (स्कॉटिश गैलिक: Alba) के पैस्ले में 28 सितंबर, 1963 को हुआ था। उन्होंने अपना अधिकांश बचपन स्कॉटलैंड के पश्चिम में समुद्र तटीय सैर गमन स्थान हेलेन्सबर्ग (स्कॉटिश गैलिक: Baile Eilidh) में बिताया। उनके परिवार में कई कलाकार शामिल थे (जैसे जॉन, अंग्रेज़ी: John McGhie, मैक्गी), और वह 20वीं शताब्दी के पूर्वार्द्ध में नृत्य संगीत के एक लोकप्रिय संगीतकार फेलिक्स बर्न्स से भी संबंधित हैं। उन्होंने आठ साल की उम्र से पियानो बजाने की ट्यूशन प्राप्त की और उनका पहला सार्वजनिक प्रदर्शन चौदह साल की उम्र में स्कॉट जोप्लिन (अंग्रेज़ी: Scott Joplin) द्वारा निर्मित संगीत का प्रदर्शन करते हुए हुआ। दो साल बाद उन्हें रॉयल स्कॉटिश एकेडमी ऑफ म्यूजिक एंड ड्रामा (अब कहा जाता है: स्कॉटलैंड का रॉयल संगीतविद्यालय, अंग्रेज़ी: Royal Conservatoire of Scotland, स्कॉटिश गैलिक: Conservatoire Rìoghail na h-Alba) में सबसे कम उम्र के पूर्णकालिक छात्र के रूप में भर्ती कराया गया। 1983 में उन्होंने ग्लासगो विश्वविद्यालय (स्कॉटिश गैलिक: Oilthigh Ghlaschu) से पियानो शिक्षण में बी.ए. की डिग्री हासिल की। अगले वर्ष उन्होंने RSAMD ऑर्केस्ट्रा के साथ मेंडेलसोहन (जर्मन: Mendelssohn) के पियानो कॉन्सर्टो नंबर 1 खेलने के बाद संगीत प्रदर्शन में डिप्लोमा प्राप्त किया। औपचारिक अध्ययन छोड़ने के बाद वह एक पियानोवादक के रूप में बहुत मांग में थे और एडिनबर्ग (स्कॉटिश गैलिक: Dùn Èideann) में 1988-1991 तक रहें थे।
जेम्स पीस 1991-2009 तक बैड नौहेम (जर्मन: Bad Nauheim), जर्मनी (जर्मन: Bundesrepublik Deutschland), में रहा। 1998 से उन्होंने टैंगो का अध्ययन किया, अपनी टैंगो-प्रेरित पियानो रचनाओं की सीडी टैंगो एस्कोस (स्कॉटिश टैंगो) का निर्माण किया, और 2002 में वे विक्टोरिया कॉलेज ऑफ़ म्यूज़िक (अंग्रेजी: Victoria College of Music) के सदस्य (अंग्रेजी: “Fellow”) बन गए।  उसी वर्ष वह सितंबर/अक्टूबर में उत्तरी जर्मनी के एकल संगीत कार्यक्रमों पर गए और नवंबर में सुदूर पूर्व में गए, हांगकांग (अंग्रेजी: Hong Kong) में अपने "टैंगो XVII" का पहला प्रदर्शन दिया।
बाद के वर्षों में उनका प्रदर्शन यूरोप में केंद्रित था। उन्होंने निम्नलिखित राजधानी शहरों में अपने स्वयं के टैंगो कला-संगीत का प्रदर्शन किया है: एम्स्टर्डैम, एथेंस, बर्लिन, ब्रुसेल्स, हेलसिंकी, लिस्बन, लंदन, मद्रिद, ओस्लो, रेक्जाविक और वियना।
एडिनबर्ग में एक छोटी अवधि गुज़ारने के बाद वे फरवरी 2010 में विसबाैडेन (जर्मन: Wiesbaden) में रहने के लिए जर्मनी लौट आए। इससे नए रचनात्मक आवेग पैदा हुए और उन्होंने अपनी कुछ रचनाओं की लघु फिल्में बनाईं। वृत्तचित्र फिल्म "जेम्स पीस इन विस्बाैडेन" इस शैली में उनके कार्यों में से एक है।
बाहरी कड़ियाँ
Souvenir de Buenos Aires (पियानो), YouTube
कोत्त वेल्मल, लक्ष्मण्चंदा मण्डल
कोत्त वेल्मल, लक्ष्मण्चंदा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रामनगर (रामपुरा), कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
गुंफ अलंकार
अलंकार चन्द्रोदय के अनुसार हिन्दी कविता में प्रयुक्त एक अलंकार
मैं प्रेम की दीवानी हूँ
मैं प्रेम की दीवानी हूँ 2003 में बनी हिन्दी भाषा की नाट्य हास्य प्रेमकहानी फिल्म है। इसका निर्देशन सूरज बड़जात्या ने किया और निर्माण राजश्री प्रोडक्शन्स द्वारा किया गया। यह फिल्म 1976 की फिल्म चितचोर की पुनर्निर्माण है और इसमें प्रमुख भूमिकाओं में ऋतिक रोशन, करीना कपूर और अभिषेक बच्चन हैं।
संक्षेप
संजना (करीना कपूर) युवा महिला है, जो जिंदादिली से भरपूर रहती है। उसने कॉलेज से स्नातक की उपाधि प्राप्त की है और वो माता-पिता द्वारा तय किये जाने वाली विवाह की अवधारणा से खुश नहीं है। उसकी मां सुशीला (हिमानी शिवपुरी) इससे उससे निराश रहती है। रूपा - संजना की बड़ी बहन जो यू.एस. में बस गई है, अपने माता-पिता को फोन करती है। वह उन्हें बताती है कि उसके दोस्त प्रेम ने संजना की तस्वीर देखी है और उसको वो पसंद आई है। प्रेम एक अमीर व्यापारी है जो यू.एस. में अपने माता-पिता के साथ बस गया है। संजना इस घटनाक्रम से प्रसन्न नहीं होती परंतु अंत में वह प्रेम किशन (ऋतिक रोशन) से मिलती है।
शुरुआत में संजना उत्साही और दोस्ताना व्यवहार वाले प्रेम को सहन ही नहीं कर पाती, और वह अपने दोस्तों के साथ उस पर कई शरारत करती है। जैसे-जैसे वे एक साथ अधिक समय बिताना शुरू करते हैं, वे अपने मतभेदों को अलग करते हैं और अंततः प्यार में पड़ जाते हैं। संजना के माता-पिता बहुत खुश होते हैं - जो भी प्रेम से प्यार करते हैं। प्रेम यू.एस में काम के सिलसिले में जाता है और संजना से वादा करता है कि वह जल्द ही वापस आ जाएगा। हालाँकि, अचानक रूपा परिवार को सूचित करती है कि उसका मित्र प्रेम नहीं आ सका इसलिए उसने उसके स्थान पर किसी और को भेजा है।